
REFERAT

privind modificarea componenţei Consiliului de Administraţie al  S.C. Administrarea  Domeniului Public S.A. aprobata prin Hotărârea Consiliului Local nr. 88/24.02.2009
Prin Hotărârea Consiliului Local al Municipiului Timişoara nr. 88/24.02.2009 s-a hotărât componenţa Consiliului de Administraţie al SC Administrarea Domeniului Public SA.
Articolul 17 alin. (1) din Legea nr. 329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional, stipulează faptul că beneficiarii dreptului la pensie aparţinând atât sistemului public de pensii, cât şi sistemelor neintegrate sistemului public care realizează venituri salariale sau, după caz, asimilate salariilor, potrivit legii, realizate din exercitarea unei activităţi pe bază de contract individual de muncă, raport de serviciu sau în baza actului de numire, potrivit legii, în cadrul autorităţilor şi instituţiilor publice centrale şi locale, indiferent de modul de finanţare şi subordonare, precum şi în cadrul regiilor autonome, societăţilor naţionale, companiilor naţionale şi societăţilor comerciale la care capitalul social este deţinut integral sau majoritar de stat ori de o unitate administrativ-teritorială, pot cumula pensia netă cu veniturile astfel realizate, dacă nivelul acesteia nu depăşeşte nivelul salariului mediu brut pe economie utilizat la fundamentarea bugetului asigurărilor sociale de stat şi aprobat prin legea bugetului asigurărilor sociale de stat.
Drept urmare SC Administrarea Domeniului Public SA a solicitat, prin adresa cu numărul 4439/A/22.12.2009 înregistrată la Primăria Municipiului Timişoara cu numărul SC2010-000547 din data de 11.01.2010, înlocuirea domnului Caluşeru Ioan din funcţia de membru în Consiliul de 

Administraţie al SC ADP SA, întrucât se află în situaţia prevăzută de art. 17 alin. (1) din Legea nr. 329/2009.
Menţionăm faptul că domnul Caluşeru Ioan a fost desemnat ca membru în Consiliul de Administraţie al SC ADP SA  de către PSD Timiş.

Ţinând cont de cele prezentate propunem modificarea componenţei Consiliului de Administraţie al SC Administrarea Domeniului Public SA. prin înlocuirea  domnului Caluşeru Ioan.

